-----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

2.1 ประวัติความเป็นมาของ บริษัท โมเดอร์นฟอร์มกรุ๊ป จำกัด (มหาชน)

บริษัท โมเดอร์นฟอร์มกรุ๊ป จำกัด (มหาชน) เป็นผู้ผลิตและจำหน่ายเฟอร์นิเจอร์สำนักงาน
เฟอร์นิเจอร์บ้าน และนำเข้าวัสดุอุปกรณ์ที่ใช้ในการประกอบเฟอร์นิเจอร์ และตกแต่งบ้าน
โดยมีการเติบโตและพัฒนาอย่างต่อเนื่องมาเกือบ 30 ปี

โดยเริ่มต้นในฐานะผู้นำเข้าวัสดุอุปกรณ์เฟอร์นิเจอร์ และตกแต่งภายใน (Furniture Fittings)
ภายใต้บริษัท โฮมเดคคอเรตีฟโปรดักส์ จำกัด ในปี 2521
จากประสบการณ์ในการดำเนินธุรกิจของโฮมเดคคอเรตีฟโปรดักส์
นำไปสู่การทำธุรกิจเฟอร์นิเจอร์ภายในประเทศ โดยก่อตั้งบริษัท โมเดอร์นฟอร์มเฟอร์นิเจอร์ จำกัด
ขึ้นเพื่อผลิตและจัดจำหน่ายเฟอร์นิเจอร์สำนักงาน Modernform Workplace ในปี 2523
และมีการพัฒนาธุรกิจอย่างต่อเนื่องและขยายตัวอย่างรวดเร็วไปสู่ตลาดเฟอร์นิเจอร์บ้าน
Modernform Exclusive Liming และเฟอร์นิเจอร์ครัว Modernform Kitchen
ในเวลาต่อมา

กลุ่มโมเดอร์นฟอร์มได้ขยายตัวอย่างรวดเร็วจนมีธุรกิจ 9 บริษัท
เป็นหน่วยงานด้านการตลาดและจัดจำหน่าย 5 บริษัท และหน่วยงานด้านการผลิตอีก 4 บริษัท
ต่อมาในปี 2533 ได้รวมธุรกิจทั้งหมดเข้าด้วยกันภายใต้ บริษัท โมเดอร์นฟอร์มกรุ๊ป จำกัด
และเพิ่มทุนจดทะเบียนจาก 8 ล้านบาท เป็น 255 ล้านบาท
โดยมีคณะกรรมการบริษัทและคณะกรรมการบริหารชุดเดียว และมีโชว์รูมต่าง ๆ
ของบริษัทเองในการจัดจำหน่ายสินค้าทุกแบรนด์
และเข้าเป็นบริษัทจดทะเบียนรับอนุญาตลาดหลักทรัพย์แห่งประเทศไทยในปี 2535 โดยเพิ่มทุน
จดทะเบียนอีกเป็น 600 ล้านบาท
และวางสถานะตนเองให้เป็นบริษัทที่ผลิตและจำหน่ายเฟอร์นิเจอร์ครบวงจรสำหรับลูกค้าระดับกลางและสูง
พร้อมชูฐานะผู้สร้างสรรค์นวัตกรรมแห่งเฟอร์นิเจอร์เป็นแนวรุกเพื่อตอบสนองความต้องการที่หลากหลาย
โดยเพิ่มผลิตภัณฑ์ทั้งการนำเข้าเฟอร์นิเจอร์จากต่างประเทศ Casabella
สำหรับผู้นิยมสินค้าดีไซน์และคุณภาพระดับสูง และการพัฒนาผลิตภัณฑ์ของตนเองอย่างต่อเนื่อง
โดยออกสินค้าใหม่ ๆ ทั้ง SOHO (Smart Office Home Office) ที่ออกแบบมาตอบสนอง
Trend ของนักธุรกิจรุ่นใหม่ที่ใช้บ้านเป็นสำนักงาน Life เฟอร์นิเจอร์บ้านที่โดดเด่นด้วยดีไซน์
และล่าสุด Modernform Health & Care เฟอร์นิเจอร์สำหรับผู้ที่ใส่ใจคุณภาพ

นอกจากนี้ บริษัทยังมุ่งเน้นในการเป็นผู้นำเข้าวัสดุอุปกรณ์สำหรับการตกแต่งภายใน
และสำหรับเฟอร์นิเจอร์ โดยการจัดหาวัสดุอุปกรณ์ใหม่ ๆ ที่ทันสมัยและเน้นประโยชน์ใช้สอย
รวมทั้งวัสดุปูพื้นไม่ว่าจะเป็นพรมแผ่น Interface หินสังเคราะห์ Verona Stone
และผลิตภัณฑ์ภายในห้องน้ำ เป็นต้น

ปัจจุบัน นอกเหนือจากการจัดจำหน่ายผ่านโชว์รูมในพื้นที่ศูนย์การค้าหรือห้างต่าง ๆ แล้ว
โมเดอร์นฟอร์มยังเพิ่มช่องทางการตลาดใหม่อีก คือ การสร้างโชว์รูมที่เป็น Shopping Gallery
ของตนเองที่ถนน

ศรีนครินทร์และถนนสุขุมวิท และการขยายระบบ Contract Sales
ที่เป็นการทำสัญญาโดยตรงกับกลุ่มผู้ประกอบ การอย่างเจ้าของธุรกิจ
เจ้าของโครงการอสังหาริมทรัพย์ต่างๆ

2.2 ลักษณะการประกอบธุรกิจของบริษัท และบริษัทย่อย

บริษัท โมเดอร์นฟอร์มกรุ๊ป จำกัด (มหาชน)
ดำเนินธุรกิจเฟอร์นิเจอร์ครบวงจรครอบคลุมทั้งเฟอร์นิเจอร์สำนักงาน ( Workplace, SOHO)
เฟอร์นิเจอร์บ้าน (Exclusive Living, Life) และเฟอร์นิเจอร์ชุดครัว (Modernform
Kitchen) โดยเป็นผู้ผลิตผลิตภัณฑ์เฟอร์นิเจอร์ทั้งหมดภายในโรงงานผลิตของบริษัทเอง
และจัดจำหน่ายผลิตภัณฑ์ภายในประเทศโดยผ่านทีมงานขายตรงโครงการ
เครือข่ายโชว์รูมทั่วประเทศ และตัวแทนจำหน่ายในภูมิภาคต่างๆ
ตลอดจนส่งออกไปจำหน่ายยังตลาดต่างประเทศ นอกจากนี้บริษัทยังนำเข้าเฟอร์นิเจอร์ชั้นนำ
Casabella จากประเทศอิตาลีและอเมริกา
และเป็นผู้นำเข้าวัสดุอุปกรณ์เฟอร์นิเจอร์และวัสดุเพื่อการตกแต่งภายในจากต่างประเทศ
รวมทั้งจัดให้บริการ ทั้งก่อนและหลังการขายภายใต้การดำเนินงานของบริษัทเองทั้งหมด

ภายใต้การดำเนินงานของบริษัท โมเดอร์นฟอร์มกรุ๊ป จำกัด (มหาชน) มีบริษัทย่อย 2 บริษัทดังนี้

1. บริษัท โมเดอร์นฟอร์มทาวเวอร์ จำกัด ได้จัดตั้งขึ้นในปี 2534 โดยบริษัท โมเดอร์นฟอร์มกรุ๊ป
จำกัด (มหาชน) เข้าถือหุ้นทั้งหมดร้อยละ 100 ในบริษัท โมเดอร์นฟอร์มทาวเวอร์
ปัจจุบันมีทุนจดทะเบียน 220 ล้านบาท เป็นเจ้าของกรรมสิทธิ์ที่ดินและอาคารสำนักงาน
“โมเดอร์นฟอร์มทาวเวอร์” ริมถนนศรีนครินทร์ บนเนื้อที่รวม 3-0-35 ไร่ เป็นอาคาร 28 ชั้น
พื้นที่ใช้สอยรวม 26,000 ต.ร.ม. สร้างแล้วเสร็จและเปิดดำเนินการตั้งแต่เดือนพฤษภาคม 2538
โดยมีวัตถุประสงค์เพื่อใช้เป็นที่ทำการสำนักงานใหญ่ของบริษัท โมเดอร์นฟอร์มกรุ๊ป จำกัด (มหาชน)
บริษัทย่อยและบริษัทร่วมทุน
และเป็นศูนย์แสดงสินค้ารวมผลิตภัณฑ์ทุกประเภทครบวงจรในอาคารเดียวกันของบริษัท
ส่วนพื้นที่ที่เหลือเพื่อเป็นอาคารสำนักงานให้เช่าแก่บุคคลภายนอก

2. บริษัท โมเดอร์นฟอร์มเฮลท์แอนด์แคร์ จำกัด ซึ่งเป็นบริษัทจัดตั้งขึ้นใหม่เมื่อวันที่ 14 ตุลาคม
2548 เพื่อผลิต จำหน่าย นำเข้า ส่งออกต่างประเทศ บริการซ่อมแซม
ซึ่งสินค้าเพื่อสุขภาพและอุปกรณ์ เครื่องมือ เครื่องใช้ซึ่งสินค้าสุขภาพ เพื่อใช้ในโรงพยาบาล
สถานพักฟื้น และที่อยู่อาศัย โดยบริษัท โมเดอร์น-ฟอร์มกรุ๊ป จำกัด (มหาชน)
เข้าถือหุ้นในสัดส่วนร้อยละ 60 ของทุนจดทะเบียน 8 ล้านบาท มูลค่าหุ้นละ 10 บาท
มีสำนักงานตั้งอยู่เลขที่ 283/3-4 อาคารโฮมเพลสบิลดิ้ง ซ.สุขุมวิท 55(ทองหล่อ) เขตวัฒนา
กรุงเทพมหานคร

ทั้งนี้ บริษัทย่อยทั้ง 2 บริษัทมิได้มีการถือหุ้นระหว่างกันแต่อย่างใด

โครงสร้างรายได้จากแต่ละกลุ่มธุรกิจ

โครงสร้างรายได้สำหรับปี 2547-2549 จากการประกอบธุรกิจของบริษัท และบริษัทย่อยอีก 2
บริษัท สามารถแยกเป็นกลุ่มธุรกิจ 3 กลุ่ม

+---------------+----------------+----+-----+---+-----+---+-----+---+
| สายผลิตภัณฑ์ /   | ดำเนินการโดย    | ถือ | ปี   |   | ปี   |   | ปี   |   |
|               |                | หุ้น | 2   |   | 2   |   | 2   |   |
|               |                |    | 549 |   | 548 |   | 547 |   |
+===============+================+====+=====+===+=====+===+=====+===+
| กลุ่มธุรกิจ       |                | ร  | ล้าน | % | ล้าน | % | ล้าน | % |
|               |                | ้อย | บาท |   | บาท |   | บาท |   |
|               |                | ละ |     |   |     |   |     |   |
+---------------+----------------+----+-----+---+-----+---+-----+---+
| ธุรกิจเฟอร์นิเจอร์ | บมจ.           | -  |     |   |     |   |     |   |
|               | โมเดอร์นฟอร์มกรุ๊ป |    |     |   |     |   |     |   |
+---------------+----------------+----+-----+---+-----+---+-----+---+
| -             |                |    | 1,  | 4 | 971 | 3 | 862 | 2 |
| เฟอ           |                |    | 075 | 0 |     | 0 |     | 9 |
| ร์นิเจอร์สำนักงาน |                |    |     |   |     |   |     |   |
+---------------+----------------+----+-----+---+-----+---+-----+---+
| -             |                |    | 788 | 2 | 723 | 2 | 681 | 2 |
| เฟอร์นิเจอร์บ้าน  |                |    |     | 9 |     | 4 |     | 3 |
+---------------+----------------+----+-----+---+-----+---+-----+---+
| -             |                |    | 69  | 3 | 101 | 3 | 73  | 3 |
| เ             |                |    |     |   |     |   |     |   |
| ฟอร์นิเจอร์ส่งออก |                |    |     |   |     |   |     |   |
+---------------+----------------+----+-----+---+-----+---+-----+---+
| -             |                |    | 49  | 2 | 88  | 3 | 60  | 2 |
| เ             |                |    |     |   |     |   |     |   |
| ฟอร์นิเจอร์นำเข้า |                |    |     |   |     |   |     |   |
+---------------+----------------+----+-----+---+-----+---+-----+---+
| -             |                |    | 358 | 1 | 356 | 1 | 347 | 1 |
| วัสดุอ          |                |    |     | 3 |     | 1 |     | 2 |
| ุปกรณ์เฟอร์นิเจอร์ |                |    |     |   |     |   |     |   |
+---------------+----------------+----+-----+---+-----+---+-----+---+
| -             |                |    | 203 | 7 | 165 | 5 | 170 | 6 |
| พรม           |                |    |     |   |     |   |     |   |
| แผ่นปูพื้นสำนักงาน |                |    |     |   |     |   |     |   |
+---------------+----------------+----+-----+---+-----+---+-----+---+
| -             | บจ.โมเดอร์นฟ    | 60 | 32  | 1 | 1   | - |     |   |
| เฟอร          | อร์มเฮลท์แอนด์แคร์ |    |     |   |     |   |     |   |
| ์นิเจอร์เพื่อสุขภาพ |                |    |     |   |     |   |     |   |
+---------------+----------------+----+-----+---+-----+---+-----+---+
| ธุรกิจให้เช่าพื้นที่  | บจ.โมเด        | 1  | 54  | 2 | 49  | 2 | 50  | 2 |
| และบริการ      | อร์นฟอร์มทาวเวอร์ | 00 |     |   |     |   |     |   |
+---------------+----------------+----+-----+---+-----+---+-----+---+
| ธุรกิจวัสดุหีบห่อ * | บมจ.พล         | 48 | -   | - | 556 | 1 | 569 | 1 |
|               | าสติคและหีบห่อไทย |    |     |   |     | 7 |     | 9 |
+---------------+----------------+----+-----+---+-----+---+-----+---+
| ธุรก           | บจ.เดคคอร์เมทัล  | -  | -   | - | 64  | 2 | 22  | 1 |
| ิจผลิตและจำหน่าย |                |    |     |   |     |   |     |   |
|               |                |    |     |   |     |   |     |   |
| ชั้นวางสินค้า *   |                |    |     |   |     |   |     |   |
+---------------+----------------+----+-----+---+-----+---+-----+---+
| อื่นๆ *         | -              | -  | 91  | 3 | 83  | 3 | 87  | 3 |
+---------------+----------------+----+-----+---+-----+---+-----+---+
|               | รวม            |    | 2,  | 1 | 3,  | 1 | 2,  | 1 |
|               |                |    | 719 | 0 | 157 | 0 | 921 | 0 |
|               |                |    |     | 0 |     | 0 |     | 0 |
+---------------+----------------+----+-----+---+-----+---+-----+---+

* หมายเหตุ – ธุรกิจวัสดุหีบห่อภายใต้ บมจ.พลาสติคและหีบห่อไทย บริษัทได้ลดสัดส่วนการถือหุ้นลง
จากเดิมถือหุ้นร้อยละ 60 คงเหลือถือหุ้นร้อยละ 48 ภายหลังจากที่
บมจ.พลาสติคแลหีบห่อไทยเพิ่มทุนจาก 80 ล้านบาท เป็น 100 ล้านบาท
และเป็นบริษัทจดทะเบียนในตลาด เอ็ม เอ ไอ เมื่อเดือนพฤศจิกายน 2548

– ธุรกิจผลิตและจำหน่ายชั้นวางสินค้าภายใต้บริษัท เดคคอร์เมทัล จำกัด
บริษัทได้จำหน่ายหุ้นทั้งหมดที่ถือในบริษัท

เดคคอร์เมทัล จำกัด ให้บุคคลภายนอกแล้วเมื่อวันที่ 11 มกราคม 2549

– รายได้อื่น ๆ ของบริษัทและบริษัทย่อย
ส่วนใหญ่ประกอบด้วยส่วนแบ่งกำไรจากการลงทุนในบริษัทย่อยร่วม,

ค่าเช่าโชว์รูมรับ, ค่าขายเศษวัสดุ เป็นต้น

เป้าหมายการดำเนินธุรกิจ

บริษัท มีเป้าหมายที่จะรักษาความเป็นหนึ่งในตลาดของเฟอร์นิเจอร์สำนักงานในประเทศ
โดยตั้งเป้าหมายที่จะให้ได้ส่วนแบ่งการตลาดเฟอร์นิเจอร์สำนักงานมากกว่าคู่แข่งรายอื่นๆ
และจะพัฒนาธุรกิจเฟอร์นิเจอร์บ้านให้เป็นหนึ่งในผู้นำตลาดระดับกลางถึงบน
โดยจะเป็นผู้นำผลิตภัณฑ์ใหม่ๆ ที่มีคุณภาพ รูปแบบทันสมัยและประโยชน์ใช้สอย
โดยจะนำเทคโนโลยีและนวัตกรรมใหม่ๆ
มาใช้ในการออกแบบและผลิตเฟอร์นิเจอร์เพื่อตอบสนองความต้องการ
และความพึงพอใจของลูกค้าด้วยบริการที่ดีทั้งก่อนและหลังการขาย

ในปี 2549 บริษัทสามารถเพิ่มส่วนแบ่งการตลาดทั้งเฟอร์นิเจอร์สำนักงานเป็น 33%
เฟอร์นิเจอร์ครัว 25-30% และเฟอร์นิเจอร์บ้าน 10% โดยเฟอร์นิเจอร์ทุกประเภท
มีอัตราการเติบโตเพิ่มขึ้นมากในปีนี้

นอกจากนี้บริษัทยังคงมีนโยบายการลงทุนเฉพาะธุรกิจที่เกี่ยวเนื่อง
หรือส่งเสริมธุรกิจหลักของบริษัทให้ครบวงจรมากยิ่งขึ้น โดยหาโอกาสสร้างธุรกิจใหม่ๆ
โดยได้จัดตั้งบริษัท โมเดอร์นฟอร์มเฮลท์แอนด์แคร์ จำกัด ขึ้นในปลายปี 2548 และในปี 2550
บริษัทมีนโยบายที่จะลงทุนใน บริษัทเอ็กซ์ทีเรีย จำกัด
ซึ่งประกอบธุรกิจประเภทผลิตและจำหน่ายเฟอร์นิเจอร์นอกอาคาร วัสดุตกแต่ง
ออกแบบงานสถาปัตยกรรม และออกแบบภูมิทัศน์
นอกจากนี้บริษัทยังคงมีนโยบายในการร่วมทุนกับพันธมิตรที่มีธุรกิจสอดคล้องและเอื้อประโยชน์ซึ่งกันและกัน
ตลอดจนขยายช่องทางจัดจำหน่ายโดยเปิดโชว์รูมให้สอดคล้องกับกลุ่มเป้าหมายในแต่ละทำเลที่ตั้ง
รวมทั้งการแต่งตั้งตัวแทนจำหน่ายสินค้าในภูมิภาคต่าง ๆ ที่มีศักยภาพ

- 12 -